Tatoeba sentences — language code: kab
Mazal 12 urant yakan, ad nernu ad tent-id-nebḍu yid-wen yiwet yiwet.
Timɛayin-a, tuget deg-sen d tiqsidin yeḍran, maca ismawen beddlen.
Acu kan, tiyaḍ daɣen ad d-teddunt akka tura.
Iswi, d aseqdec n wawalen yellan deg teqbaylit n yal ass xas wama tikwal neggar-d awalen imaynuten.
Yelha lemmer yal yiwen ad iwali ɣer wayen yedder akken ad d-yawi seg-s tikta ara s-imudden asebɣes akken ad yaru.
Ma yella yal yiwen ad yaru s wawalen i yesseqdac deg taddart-is, amer ahat ad nessiweḍ ad neḥrez awalen-nniḍen.
Ur tettut ara daɣen: Yelha win ibeṭṭun ayen yesɛa.
A-t-an wacu i iwejden akka tura i wussan i d-iteddun.
Yenɣa-aɣ ucedhi n yizri.
Ddeqs i aɣ-yeǧǧan ama d imɣaren neɣ d timɣarin, d arrac neɣ d tullas, d tawacult neɣ d imeddukal, d uqriben neɣ d wubɛiden.
Nna Ḍrifa tsuddus timsirin di taddart.
Nna Ḍrifa n Iwaquren d tameṭṭut s wazal-is.
Terfed axxam-is, tesker-d arraw-is ɣas akken s lḥif imi argaz-is yettidir deg San Pitersburg di tmurt n Rrus.
Nna Ḍrifa teɣra cwiṭ ɣer yimṛabḍen n yiṛumyen.
D ciṭ-nni n tmussni i tt-yeǧǧan tesseqdac tiliɣri tazirazt iPhone i as-d-yuzen urgaz-is.
Rnu ɣur-s, arraw-is meṛṛa ɣran.
Yiwen deg-sen d ajenyuṛ n tsenselkimt, isem-is Maziɣ.
Nna Ḍrifa tegza timsal.
Teẓra d akken tutlayt ass-a mačči kan d taqenduṛt taqbaylit neɣ tacmuɣt ɣef uɛrur.
Ihi, sya ɣer da, tessutur i mmi-s Maziɣ ad s-yesselmed kra n tixbula n iOS iteddun ɣef yibenk-is iPhone7.
Tuɣal tessen ad teqqen ɣer App Store akken ad tesbedd isnasen.
Taqcict-agi, mačči i wemɣaṛ i ţ-nebɣa: i win yesɛan taɣma, ileḥḥu s ibeddi, yeṭṭuṛṛec u yzegger abrid s uɣiwel.
App Store, d yiwen n usmel srid (site en ligne) anida imdanen zemren ad d-sadren izegrar neɣ isnasen i iPhone, iPad neɣ iPod touch.
Tilawin deg taddart ẓrant meṛṛa d akken Nna Ḍrifa tedda deg tallit tamaynut.
Tettidir am akken ttidirent akk tlawin deg umaḍal n umalu.
Imi ulac amḍiq anida ara mlalent, acku ulac tijmuyeɛ n tlawin deg tudrin n yiqbayliyen, ttemlalent di tala.
Din-a i tselmad Na Ḍrifa i tlawin-nniḍen amek ara sqedcent imseddayen n unadi Google akked Yahoo.
Tenna-asent d akken send ad teddumt ar Google neɣ Yahoo, yessefk ad tsenkremt Iminig Web am Firefox neɣ Chrome sakin ad tarumt tansa neɣ isem n taɣult n umsedday deg ufeggag n tensa n yiminig.
Af akken d-nnan, ayen yelhan seg daxel.
Temmla-asent daɣen amek ara rzunt ar tsanayt tilellit tamaḍalant Wikipedia.
Af akken d-nnan, ayen yelhan yeţwaɛzel.
Dinna ad afent akk imagraden ttnadint.
Yiwen n wass tga tamsirt ɣef tmerna n imagraden deg Wikipedia yerna s teqbaylit.
Nna Ḍrifa ur teqqim ara din kan.
Af akken d-nnan, ayen yelhan yeţwaffer.
Yiwen n wass tmudd ula d tamsirt ɣef tudert tabaḍnit tumḍint.
Tmeslay-d ɣef inagan n tuqqna, ammesten mgal aḍfaṛ akked useqdec n ipṛuksiyen http.
Nna Ḍrifa tesken-d daɣen i tlawin amek ara ddunt ɣer Common Voice akken ad skelsent tuɣac-nsent.
Acku, isefka-a, ad ttwasqedcen i uselmed n teqbaylit i uselkim.
Aselkim ad yuɣal ad yissin ad yaru taqbaylit ticki nemmeslay-as, neɣ ad d-yemmeslay s teqbaylit ticki nura-as.
Dɣa feṛḥent akk tlawin d tullas imi tatiknulujit tamaynut tserreḥ i tmeṭṭut taqbaylit akken ad d-ffeɣ seg insayen ideg tettidir.